钦定古今图书集成/明伦汇编/闺媛典/第229卷 > 刘源濬妻赵氏
## 钦定古今图书集成/明伦汇编/闺媛典/第229卷 > 刘源濬妻赵氏

按《临城县志》：“赵氏，佥事赵世相女，适知县刘伟子源
濬。方十九日，源濬暴疾死，赵年十六，号泣不食者五日，乘夜自缢柩前，姑冯亟救之，得不死，遂矢节自守。
或曰无嗣当更适，氏毁容示志，亲识屡劝不从，但祈
速死，从夫地下而已。氏自幼沉默，寡言笑，足不逾阃。
有司旌其门。”